ddrg/super_eurlex huggingface dataset:
Odločba Komisije

z dne 29. maja 1998

o določitvi datuma, s katerim se lahko na podlagi člena 6(5) Odločbe Sveta 98/256/ES prične odpremljanje izdelkov iz mesa govedi v skladu s programom certificiranih čred za izvoz

(Besedilo velja za EGP)

(98/351/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini med državami članicami ES z nekaterimi živalmi in proizvodi [1], kakor je bila nazadnje spremenjena z Direktivo 92/118/EGS [2],

ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini v Skupnosti s ciljem vzpostavitve notranjega trga [3], kakor je bila nazadnje spremenjena z Direktivo 92/118/EGS,

ob upoštevanju Odločbe Sveta 98/256/ES z dne 16. marca 1998 o nujnih ukrepih za zaščito pred govejo spongiformno encefalopatijo, in o spremembi Odločbe 94/474/ES ter razveljavitvi Odločbe 96/239/ES [4] in zlasti člena 6(5) navedene odločbe,

ker člen 6(5) Odločbe 98/256/ES zahteva, da Komisija določi datum, s katerim se lahko prične odpremljanje izdelkov iz tega člena po opravljenih pregledih Skupnosti in potem, ko obvesti države članice;

ker so pregledi, ki so jih opravile službe Komisije v Severni Irski od 20. do 22. aprila 1998, zlasti da bi ocenile sistem veterinarskih pregledov v skladu s členoma 6 in 7 Odločbe 98/256/ES, pokazali, da so pogoji zadovoljivo izpolnjeni;

ker se je v času sprejetja Odločbe 98/256/ES Komisija zavezala, da v skladu z običajno prakso glede inšpekcijskih poročil predstavi državam članicam, zbranim v Stalnem veterinarskem odboru, rezultate pregledov iz člena 6(5) in ugotovitve, ki iz njih izhajajo; ker je bila ta predstavitev opravljena; ker se zato določi datum 1. junij 1998,

SPREJELA NASLEDNJO ODLOČBO:

Člen 1

Datum iz člena 6(5) Odločbe 98/256/ES je 1. junij 1998.

Člen 2

Ta odločba je naslovljena na države članice.

V Bruslju, 29. maja 1998

Za Komisijo

Franz Fischler

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 395, 30.12.1989, str. 13.

[4] UL L 113, 15.4.1998, str. 32.

--------------------------------------------------
Sklep Sveta

z dne 27. novembra 1997

o sklenitvi Sporazuma med Evropsko skupnostjo in Kanado o carinskem sodelovanju in medsebojni pomoči v carinskih zadevah

(98/18/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, in zlasti člena 113 Pogodbe v zvezi s prvim stavkom člena 228(2) Pogodbe,

ob upoštevanju predloga Komisije,

ker je 5. aprila 1993 Svet pooblastil Komisijo za pogajanje v imenu Skupnosti o sporazumih o carinskem sodelovanju z nekaterimi glavnimi trgovinskimi partnerji Skupnosti;

ker je treba odobriti Sporazum med Evropsko skupnostjo in Kanado o carinskem sodelovanju in medsebojni pomoči v carinskih zadevah,

SKLENIL:

Člen 1

Sporazum med Evropsko skupnostjo in Kanado o carinskem sodelovanju in medsebojni pomoči v carinskih zadevah se odobri v imenu Skupnosti.

Besedilo Sporazuma je priloženo k temu sklepu.

Člen 2

Komisija s pomočjo predstavnikov držav članic, zastopa Skupnost v Skupnem odboru za carinsko sodelovanje, ustanovljenem na podlagi člena 20 Sporazuma.

Člen 3

Predsednik Sveta je s tem pooblaščen za imenovanje oseb, ki so pooblaščene za podpis Sporazuma v imenu Skupnosti.

Člen 4

Predsednik sveta v imenu Skupnosti pošlje uradno obvestilo, določeno v členu 24 Sporazuma [1].

Člen 5

Ta sklep se objavi v Uradnem listu Evropskih skupnosti.

V Bruslju, 27. novembra 1997

Za Svet

Predsednik

M. Patijn

[1] Datum začetka veljavnosti Sporazuma bo generalni sekretariat Sveta objavil v Uradnem listu Evropskih skupnosti.

--------------------------------------------------
Odločba Sveta

z dne 19. decembra 1997

o spremembi Odločbe 83/653/EGS o dodelitvi možnosti za ulov sledu v Severnem morju od 1. januarja 1984

(98/21/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3760/92 z dne 20. decembra 1992 o vzpostavitvi sistema Skupnosti za ribištvo in ribogojstvo [1], in zlasti člena 8(4)(ii) Uredbe,

ob upoštevanju predloga Komisije,

ker Odločba 83/653/EGS [2] določa metodo za dodelitev možnosti za ulov sledu v Severnem morju s sklicem na delež TAC (celotni dovoljeni ulov), ki je na razpolago Skupnosti, kakor je bila zasnovana pred pristopom Avstrije, Švedske in Finske;

ker Akt o pristopu iz leta 1994 določa delež sledu iz Severnega morja, dodeljenega Švedski, v odstotku deleža TAC za ta stalež, ki je na razpolago razširjeni Skupnosti;

ker je ustrezno spremeniti Odločbo 83/653/EGS, zato da se izrecno sklicuje na razširjeno Skupnost in da se Švedsko vključi v dodelitev,

SPREJEL NASLEDNJO UREDBO:

Člen 1

Priloga k Odločbi št. 83/653/EGS se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 19. decembra 1997

Za Svet

Predsednik

F. Boden

[1] UL L 389, 31.12.1992, str. 1. Uredba, kakor je bila spremenjena z Aktom o pristopu leta 1994.

[2] UL L 371, 31.12.1983, str. 39.

--------------------------------------------------

PRILOGA

Metoda za izračun kvot, dodeljenih državam članicam

(DS pomeni delež skupnosti)

Država članica | Za DS manj kot 100000 ton | Za DS med 100000 in 157252 tonami | Za DS med 157253 in 254648 tonami | Za DS 254649 ton ali več |

Belgija | 0,071000 * DS | 7100 | 0,013862 * DS + 4920 | 0,009857 * (DS – 254649) + 8450 |

Danska | 0,193459 * DS | 0,208469 * DS – 1501 | 0,232238 * DS – 5239 | 0,344985 * (DS – 254649) + 53900 |

Nemčija | 0,121654 * DS | 0,131094 * DS − 944 | 0,175356 * DS – 7904 | 0,172492 * (DS – 254649) + 36750 |

Francija | 0,126222 * DS | 0,136022 * DS − 980 | 0,092304 * DS + 5894 | 0,083782 * (DS – 254649) + 29400 |

Nizozemska | 0,252446 * DS | 0,272045 * DS – 1960 | 0,260073 * DS − 77 | 0,202062 * (DS – 254649) + 66150 |

Švedska | 0,014330 * DS | 0,014330 * DS | 0,014330 * DS | 0,014330 * (DS – 254649) + 3649 |

Združeno kraljestvo | 0,220889 * DS | 0,238039 * DS – 1715 | 0,211837 * DS + 2406 | 0,172492 * (DS – 254649) + 56350 |

--------------------------------------------------
Odločba Komisije

z dne 10. oktobra 1997

o spremembi Odločbe 93/195/EGS o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu

(Besedilo velja za EGP)

(97/684/ES)

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/462/EGS z dne 26. junija 1990 o pogojih v zvezi z zdravstvenim varstvom živali, ki ureja gibanje in uvoz kopitarjev iz tretjih držav [1], kakor je nazadnje spremenjena z Aktom o pristopu Avstrije, Finske in Švedske, in zlasti člena 19(ii) Direktive,

ker je, v skladu z Odločbo Komisije 93/195/EGS [2], kakor je nazadnje spremenjena z Odločbo 97/160/ES [3], ponovni vstop registriranih konjev za dirke, tekmovanja in kulturne prireditve po začasnem izvozu omejen na konje, ki so bili v tretji državi manj kot 30 dni;

ker je treba, da se konjem z izvorom v Skupnosti olajša nastop na olimpijskih igrah v Sydneyu v Avstraliji leta 2000 ali na zadevnih pripravljalnih prireditvah, to obdobje podaljšati na manj kot 90 dni;

ker je treba, da se konjem z izvorom v Skupnosti olajša nastop na letni dirki za svetovni pokal v Dubaju v Združenih arabskih emiratih, to obdobje podaljšati na manj kot 90 dni;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 93/195/EGS se spremeni na naslednji način:

1. Tretja alinea člena 1 se nadomesti z naslednjimi besedami:

"— so nastopili na olimpijskih igrah v Sydneyu leta 2000 ali na zadevnih pripravljalnih prireditvah in izpolnjujejo vse zahteve iz zdravstvenega spričevala skladno z vzorcem iz Priloge III k tej odločbi."

2. Priloga III se nadomesti s Prilogo I k tej odločbi.

3. Členu 1 se doda četrta alinea z naslednjimi besedami:

"— so nastopili na dirki za svetovni pokal v Dubaju in izpolnjujejo vse zahteve iz zdravstvenega spričevala skladno z vzorcem iz Priloge IV k tej odločbi."

4. Priloga II k tej odločbi se doda kot Priloga IV.

Člen 2

Ta odločba je naslovljena na države članice.

V Bruslju, 10. oktobra 1997

Za Komisijo

Franz Fischler

Član Komisije

[1] UL L 224, 18.8.1990, str. 42.

[2] UL L 86, 6.4.1993, str. 1.

[3] UL L 62, 4.3.1997, str. 39.

--------------------------------------------------

PRILOGA I

PRILOGA III

+++++ TIFF +++++

+++++ TIFF +++++

--------------------------------------------------

PRILOGA II

PRILOGA IV

+++++ TIFF +++++

+++++ TIFF +++++

--------------------------------------------------
ODLOČBA KOMISIJE

z dne 26. novembra 1997

o nekaterih ukrepih zaščite v zvezi z nekaterimi ribiškimi proizvodi s poreklom iz Kitajske in spremembi Odločbe 97/368/ES

(Besedilo velja za EGP)

(97/805/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/675/EGS z dne 10. decembra 1990 o načelih za organizacijo veterinarskih pregledov proizvodov, ki vstopajo v Skupnost iz tretjih držav [1], kakor je bila nazadnje spremenjena z Direktivo 96/43/ES [2], in zlasti člena 19 Direktive,

ker je bila ob uvozu ribiških proizvodov s poreklom iz nekaterih predelovalnih obratov na Kitajskem ugotovljena prisotnost Vibrio parahaemolyticus;

ker je prisotnost Vibrio parahaemolyticus v hrani posledica slabe higienske prakse pred predelavo hrane in/ali po njej ter predstavlja potencialno nevarnost za zdravje ljudi;

ker uvoz proizvodov iz zadevnih obratov na Kitajskem zato ne sme biti več dovoljen;

ker so pregledi Skupnosti na Kitajskem in rezultati pregledov na mejnih kontrolnih točkah Skupnosti pokazali, da obstaja potencialno tveganje za zdravje ljudi v zvezi s proizvodnjo in predelavo ribiških proizvodov;

ker Odločba Komisije 97/368/ES [3], kakor je bila spremenjena z Odločbo 97/620/ES [4], o nekaterih ukrepih zaščite v zvezi z nekaterimi ribiškimi proizvodi s poreklom s Kitajske, predpisuje prepoved uvoza svežih ribiških proizvodov s poreklom iz Kitajske in zahtevo, da se morajo zamrznjeni ali predelani ribiški proizvodi s poreklom iz Kitajske sistematično mikrobiološko pregledovati;

ker je treba Odločbo 97/368/ES pregledati pred 28. februarjem 1998 in je treba na podlagi ugotovitev ukrepe iz te odločbe podaljšati do 30. junija 1998;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Ta odločba se uporablja za sveže, zamrznjene ali predelane ribiške proizvode s poreklom s Kitajske.

Člen 2

Države članice prepovejo uvoz ribiških proizvodov v vseh oblikah s poreklom iz naslednjih obratov na Kitajskem: Pingyang freezing multiple-producing factory - št. 60 Jiangkou Road Aojiang Pingyang, Zhejiang (oznaka obrata št. 3300/02097) in Wenzhou Hongdali aquatic products processing Co. Ltda Yanting cold storage plant Yanting, Cangnan - Zhejiang (oznaka obrata št. 3300/02083).

Člen 3

V členu 6 Odločbe 97/368/ES se datum "28. februar 1998" nadomesti s "30. junij 1998".

Člen 4

Države članice spremenijo ukrepe, ki jih uporabljajo v zvezi s Kitajsko, da jih uskladijo s to odločbo. O njih takoj obvestijo Komisijo.

Člen 5

Vsi stroški, ki nastanejo z uporabo te odločbe, gredo v breme pošiljatelja, prejemnika ali njunega zastopnika.

Člen 6

Ta odločba je naslovljena na države članice.

V Bruslju, 26. novembra 1997

Za Komisijo

Franz FISCHLER

Član Komisije

[1] UL L 373, 31.12--.1990, str. 1.

[2] UL L 162, 1.7.1996, str. 1.

[3] UL L 156, 13.6.1997, str. 57.

[4] UL L 254, 17.9.1997, str. 17.
Sklep Sveta

z dne 27. novembra 1997

o sklenitvi Sporazuma o sodelovanju med Evropsko skupnostjo in Nekdanjo jugoslovansko republiko Makedonijo

(97/831/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 235 v zvezi z drugim stavkom člena 228(2) in drugim pododstavkom člena 228(3) Pogodbe,

ob upoštevanju predloga Komisije [1],

ob upoštevanju privolitve Evropskega parlamenta [2],

ker je treba Sporazum o sodelovanju med Evropsko skupnostjo in Nekdanjo jugoslovansko republiko Makedonijo, podpisan z Izmenjavo pisem dne 29. aprila 1997, odobriti;

ker Pogodba za delovanje Skupnosti na nekaterih področjih, ki so zajeta v tem sporazumu, ne predvideva drugih pooblastil razen tistih iz člena 235 Pogodbe,

SKLENIL:

Člen 1

Sporazum o sodelovanju med Evropsko skupnostjo in Nekdanjo jugoslovansko republiko Makedonijo in izjave, ki sta jih k temu sprejeli pogodbenici, se odobrijo v imenu Skupnosti.

Besedila sporazuma, seznam izjav in izjave so priložene k temu sklepu.

Člen 2

Predsednik Sveta da v imenu Skupnosti uradno obvestilo, predvideno v drugem odstavku člena 49 Sporazuma.

Člen 3

V Svetu za sodelovanje, ustanovljenem na podlagi člena 33 Sporazuma, Skupnost zastopa Predsedstvo Sveta, če tako odloči Svet, sicer pa Komisija, ki ji pomagajo predstavniki članic Sveta. Svet odloča z navadno večino svojih članov.

Stališče, ki ga Skupnost zavzame v okviru Sveta za sodelovanje, določi Svet, ki odloča s kvalificirano večino na predlog Komisije. Svet odloča soglasno, če stališče zadeva področje, na katerem je za sprejetje notranjih pravil Skupnosti potrebno soglasje, in z navadno večino, če je sklep, ki ga predlaga Svet za sodelovanje, v zvezi z njegovim poslovnikom.

Sklepi, ki jih sprejme Svet za sodelovanje, se objavijo v Uradnem listu Evropskih skupnosti.

Člen 4

Ta sklep se objavi v Uradnem listu Evropskih skupnosti.

Veljati začne z dnem objave.

V Bruslju, 27. novembra 1997

Za Svet

Predsednik

M. Fischbach

[1] UL C 79, 12.3.1997, str. 1.

[2] UL C 325, 27.10.1997.
Sklep Sveta

z dne 10. novembra 1997

o sklenitvi Sporazuma o sodelovanju med Evropsko skupnostjo in Laoško ljudsko demokratično republiko

(97/810/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 130y v zvezi s prvim stavkom člena 228(2) in prvim pododstavkom člena 228(3) te pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker naj bi politika Skupnosti v skladu s členom 130u Pogodbe na področju razvojnega sodelovanja pospeševala trajnostni gospodarski in družbeni razvoj držav v razvoju, njihovo enakomerno in postopno vključevanje v svetovno gospodarstvo ter zmanjševanje revščine v teh državah;

ker naj bi Skupnost pri zasledovanju svojih ciljev na področju zunanjih odnosov odobrila Sporazum o sodelovanju med Evropsko skupnostjo in Laoško ljudsko demokratično republiko,

SKLENIL:

Člen 1

S tem sklepom se v imenu Skupnosti odobri Sporazum o sodelovanju med Evropsko skupnostjo in Laoško ljudsko demokratično republiko.

Besedilo tega sporazuma je priloženo temu sklepu.

Člen 2

Predsednik Sveta uradno obvesti, kot je predvideno v členu 21 Sporazuma [3].

Člen 3

V Skupnem odboru, določenem v členu 14 Sporazuma, Skupnost zastopa Komisija, ki ji pomagajo predstavniki držav članic.

Člen 4

Ta sklep se objavi v Uradnem listu Evropskih skupnosti.

V Bruslju, 10. novembra 1997

Za Svet

Predsednik

J. Poos

[1] UL C 109, 8.4.1997, str. 8.

[2] UL C 325, 27.10.1997.

[3] UL L 334, 5.12.1997, str. 15.

--------------------------------------------------
Odločba Komisije

z dne 1. avgusta 1997

o nekaterih ukrepih zaščite v zvezi z nekaterimi proizvodi živalskega izvora, razen ribiških proizvodov, s poreklom z Madagaskarja

(Besedilo velja za EGP)

(97/517/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/675/EGS z dne 10. decembra 1990 o načelih za organizacijo veterinarskih pregledov proizvodov, ki vstopajo v Skupnost iz tretjih držav [1], kakor je bila nazadnje spremenjena z Direktivo 96/43/ES [2] in zlasti člena 19 Direktive,

ker so pregledi Skupnosti na Madagskarju pokazali, da obstajajo resne pomanjkljivosti v zvezi z infrastrukturo in higieno v mesnopredelovalnih obratih ter da ni zadostnih jamstev glede učinkovitosti kontrol, ki jih opravljajo pristojni organi; ker nadzor nad zdravstvenim varstvom živali na Madagaskarju kaže hude pomanjkljivosti in neizpolnjevanje predpisov Skupnosti; ker obstaja nevarnost za javno zdravje, kar zadeva proizvodnjo in predelavo živalskih proizvodov, razen ribiških proizvodov, v tej državi;

ker se uvoz proizvodov živalskega izvora, razen ribiških proizvodov, z Madagaskarja ne sme dovoliti, dokler ni jamstva, da ni več nobene nevarnosti;

ker bo ta odločba pregledana pred 30. novembrom 1997;

ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Ta odločba se uporablja za proizvode živalskega izvora, razen ribiških proizvodov, s poreklom z Madagaskarja.

Člen 2

Brez poseganja v Odločbo Komisije 97/516/ES [3] države članice prepovejo uvoz proizvodov živalskega izvora.

Vendar se pošiljke, ki so Madagaskar zapustile pred začetkom veljavnosti te odločbe in ki so na veterinarsko postajo Skupnosti predložene za uvoz pred 15. avgustom 1997, izpostavijo poostrenemu fizičnemu pregledu in po potrebi mikrobiološkemu pregledu za odkrivanje zlasti Bacillus anthracis in Clostridium chauvoei.

Člen 3

Ta odločba bo pregledana pred 30. novembrom 1997.

Člen 4

Države članice spremenijo ukrepe, ki jih uporabljajo za trgovino, da jih uskladijo s to odločbo. O tem takoj obvestijo Komisijo.

Člen 5

Ta odločba je naslovljena na države članice.

V Bruslju, 1. avgusta 1997

Za Komisijo

Član Komisije

Franz Fischler

[1] UL L 373, 31.12.1990, str. 1.

[2] UL L 162, 1.7.1996, str. 1.

[3] UL L 214, 6.8.1997, str. 53.

--------------------------------------------------
Sklep Sveta

z dne 2. junija 1997

o sklenitvi Sporazuma v obliki izmenjave pisem med Evropsko skupnostjo in Švicarsko konfederacijo, ki k Sporazumu med Evropsko gospodarsko skupnostjo in Švicarsko konfederacijo dodaja Protokol o medsebojni upravni pomoči pri carinskih zadevah

(97/403/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113, v povezavi s prvim stavkom člena 228(2) Pogodbe,

ob upoštevanju predloga Komisije,

ker je zaradi omogočanja medsebojne upravne pomoči pri carinskih zadevah med obema strankama treba dodati Protokol k Sporazumu med Evropsko gospodarsko skupnostjo in Švicarsko konfederacijo [1];

ker so v ta namen potekala pogajanja s Švicarsko konfederacijo in pripeljala do Sporazuma v obliki izmenjave pisem, katerega odobritev je v interesu Skupnosti,

SKLENIL:

Člen 1

V imenu Skupnosti se odobri Sporazum v obliki izmenjave pisem med Evropsko skupnostjo in Švicarsko konfederacijo, ki k Sporazumu med Evropsko gospodarsko skupnostjo in Švicarsko konfederacijo dodaja Protokol o medsebojni upravni pomoči pri carinskih zadevah.

Besedilo Sporazuma v obliki izmenjave pisem je priloženo k temu sklepu.

Če Sporazum v obliki izmenjave pisem 1. julija 1997 ne začne veljati, se bo od navedenega datuma uporabljal začasno.

Člen 2

Predsednik Sveta je pooblaščen, da imenuje osebe, pooblaščene za podpis Sporazuma v obliki izmenjave pisem iz člena 1.

Člen 3

Predsednik Sveta opravi v imenu Skupnosti notifikacijo, določeno v Sporazumu v obliki izmenjave pisem [2].

Člen 4

Ta sklep se objavi v Uradnem listu Evropskih skupnosti.

V Luksemburgu, 2. junija 1997

Za Svet

Predsednik

H. Van Mierlo

[1] UL L 300, 31.12.1972, str. 189.

[2] Datum začetka veljavnosti Protokola bo objavljen v Uradnem listu Evropskih skupnosti.

--------------------------------------------------
Sklep Sveta

z dne 26. novembra 1996

o sklenitvi Sporazuma med Evropsko skupnostjo in Republiko Korejo o sodelovanju in medsebojni upravni pomoči pri carinskih zadevah

(97/291/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe v povezavi s prvim stavkom člena 228(2) Pogodbe,

ob upoštevanju predloga Komisije,

ker je 5. aprila 1993 Svet pooblastil Komisijo za pogajanje v imenu Skupnosti o sporazumih o carinskem sodelovanju z nekaterimi glavnimi trgovinskimi partnerji Skupnosti;

ker je treba odobriti Sporazum med Evropsko skupnostjo in Republiko Korejo o sodelovanju in medsebojni upravni pomoči pri carinskih zadevah,

SKLENIL:

Člen 1

V imenu Skupnosti se odobri Sporazum med Evropsko skupnostjo in Republiko Korejo o sodelovanju in medsebojni upravni pomoči pri carinskih zadevah.

Besedilo Sporazuma je priloženo temu sklepu.

Člen 2

Komisija ob pomoči predstavnikov držav članic zastopa Skupnost v Skupnem odboru za carinsko sodelovanje, ustanovljenem na podlagi člena 15 Sporazuma.

Člen 3

Predsednik Sveta je pooblaščen, da imenuje osebe, pooblaščene za podpis Sporazuma v imenu Skupnosti.

Člen 4

Predsednik sveta opravi v imenu Skupnosti notifikacijo, določeno v členu 19 Sporazuma.

Člen 5

Ta sklep se objavi v Uradnem listu Evropskih skupnosti.

V Bruslju, 26. novembra 1996

Za Svet

Predsednik

E. Kenny

--------------------------------------------------
Sklep Sveta

z dne 29. aprila 1997

o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Armenijo na drugi strani, ki ga sklepa Evropska skupnost

(97/300/ESPJ ES, Euratom)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti člena 113 v povezavi s stavkom 1, člena 228(2),

ob upoštevanju predloga Komisije,

ob upoštevanju mnenja Evropskega parlamenta [1],

ker je, dokler ne velja Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani, ki je bil podpisan v Luxembourgu 22. aprila 1996, v imenu Evropske skupnosti treba potrditi Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Armenijo na drugi strani,

SKLENIL:

Člen 1

Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Armenijo na drugi strani, s prilogami, Protokolom in izjavami priloženimi sklepnemu aktu, se potrdi v imenu Evropske skupnosti.

Besedila aktov, navedenih v odstavku 1, so priloga temu sklepu.

Člen 2

Predsednik Sveta v imenu Evropske skupnosti opravi notifikacijo, predvideno v členu 32 Začasnega sporazuma [2].

V Luxembourgu, 29. aprila 1997

Za Svet

Predsednik

H. Van Mierlo

[1] UL C 115, 14.4.1997.

[2] Datum začetka veljavnosti Začasnega sporazuma bo generalni sekretariat Sveta objavil v Uradnem listu Evropskih skupnosti.
Sklep Sveta

z dne 14. aprila 1997

o spremembah Sklepa 91/116/EGS o ustanovitvi Evropskega svetovalnega odbora za statistične informacije na gospodarskem in socialnem področju

(97/255/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju osnutka sklepa, ki ga je predložila Komisija,

ker člen 4 Sklepa 91/116/EGS [1] določa število članov Odbora;

ker je zaradi pristopa Avstrije, Finske in Švedske treba ustrezno prilagoditi število članov Odbora,

SKLENIL:

Člen 1

Člen 4 Sklepa 91/116/EGS se nadomesti z naslednjim:

"Člen 4

Odbor sestavljajo:

- štirje člani, ki zastopajo Komisijo, od katerih je eden član Komisije, odgovoren za politiko statističnih informacij,

- predsednik Odbora za denarno, finančno in plačilnobilančno statistiko,

- predsedniki ali generalni direktorji državnih statističnih inštitutov držav članic,

- dva predstavnika na državo članico, ki ju imenuje Svet po posvetovanju s Komisijo med vodilnimi predstavniki različnih gospodarskih in socialnih kategorij ter znanstvenih krogov. Za imenovanje teh članov vsaka država članica pošlje Svetu seznam štirih kandidatov. Svet upošteva potrebo po tem, da so različne gospodarske in socialne kategorije ter znanstveni krogi primerno zastopani."

Člen 2

Ta sklep se objavi v Uradnem listu Evropskih Skupnosti.

V Luxembourgu, 14. aprila 1997

Za Svet

Predsednik

J. Van Aartsen

[1] UL L 59, 6.3.1991, str. 21.

--------------------------------------------------